02017D0675 — SL — 24.05.2017 — 001.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

►B IZVEDBENI SKLEP KOMISIJE (EU) 2017/675 z dne 7. aprila 2017 ►M1 o ukrepih za preprečevanje vnosa virusa slinavke in parkljevke iz Alžirije in Tunizije v Unijo ◄ (notificirano pod dokumentarno številko C(2017) 2432) (Besedilo velja za EGP) (UL L 097 8.4.2017, str. 31)

spremenjena z:









▼B

IZVEDBENI SKLEP KOMISIJE (EU) 2017/675

z dne 7. aprila 2017

▼M1

o ukrepih za preprečevanje vnosa virusa slinavke in parkljevke iz Alžirije in Tunizije v Unijo

▼B

(notificirano pod dokumentarno številko C(2017) 2432)

(Besedilo velja za EGP)







Člen 1

V tem sklepu „vozilo za prevoz živine“ ali „plovilo za prevoz živine“ pomeni vsako vozilo ali plovilo, ki se uporablja ali se je uporabljalo za prevoz živih kopenskih živali.

Člen 2

1. Države članice zagotovijo, da prevoznik ali voznik vozila ali plovila za prevoz živine ob prihodu ►M1 iz Alžirije in Tunizije, bodisi neposredno bodisi po tranzitu prek katere koli tretje države ◄ , pristojnemu organu države članice na točki vstopa v Unijo predloži informacije, ki kažejo, da so bili prostori za živino ali prostori za natovarjanje, po potrebi karoserija tovornjaka, nakladalna rampa, oprema, ki je bila v stiku z živalmi, kolesa in voznikova kabina ter zaščitna oblačila/škornji, ki so bili uporabljeni med raztovarjanjem, po zadnjem raztovarjanju živali očiščeni in razkuženi.

2. Informacije iz odstavka 1 se vključijo v izjavo v skladu z vzorcem iz Priloge I ali v kateri koli drugi enakovredni obliki, ki vsebuje vsaj informacije iz navedenega vzorca.

3. Izvirnik izjave iz odstavka 2 hrani pristojni organ tri leta.

Člen 3

1. Pristojni organ države članice točke vstopa v Unijo vizualno pregleda vozila za prevoz živine, ki prihajajo ►M1 iz Alžirije in Tunizije, bodisi neposredno bodisi po tranzitu prek katere koli tretje države ◄ , da ugotovi, ali so bila zadovoljivo očiščena in razkužena.

2. Pristojni organ države članice, odgovoren za izdajo veterinarskega spričevala za uvoz v ►M1 Alžirijo in Tunizijo ◄ živih živali, ki so predvidene za natovarjanje, vizualno pregleda plovila za prevoz živine, da ugotovi, ali so bila pred natovarjanjem živali zadovoljivo očiščena in razkužena.

3. Kadar pregledi iz odstavkov 1 in 2 pokažejo, da je bilo čiščenje in razkuževanje izvedeno zadovoljivo, ali kadar so pristojni organi poleg ukrepov iz odstavka 1 naročili, organizirali in izvedli dodatno razkuževanje že očiščenih vozil ali plovil za prevoz živine, pristojni organ to potrdi z izdajo potrdila v skladu z vzorcem iz Priloge II.

4. Kadar pregledi iz odstavkov 1 in 2 pokažejo, da čiščenje in razkuževanje vozila ali plovila za prevoz živine ni bilo zadovoljivo izvedeno, pristojni organ sprejme enega od naslednjih ukrepov:

(a) za vozilo ali plovilo za prevoz živine odredi ustrezno čiščenje in razkuževanje na kraju, ki ga določi pristojni organ, čim bliže točki vstopa v zadevno državo članico, in izda potrdilo iz odstavka 3;

(b) kadar ni primerne infrastrukture za čiščenje in razkuževanje v bližini točke vstopa ali kadar obstaja tveganje, da bi preostanki proizvodov živalskega izvora lahko izpadli iz neočiščenega vozila ali plovila za prevoz živine:

(i) zavrne vstop vozila ali plovila za prevoz živine v Unijo ali

(ii) opravi predhodno razkuževanje na točki vstopa za vozilo ali plovilo za prevoz živine, ki ni bilo zadovoljivo očiščeno in razkuženo, pred začetkom izvajanja ukrepov iz točke (a).

5. Prevoznik ali voznik vozila za prevoz živine hrani izvirnik potrdila iz odstavka 3 tri leta. Pristojni organ hrani kopijo navedenega potrdila tri leta.

Člen 4

Pristojni organ države članice točke vstopa v Unijo lahko za vsako vozilo, ki je prevažalo krmo iz ►M1 Alžirije in Tunizije ◄ ali v ►M1 Alžirijo in Tunizijo ◄ ter za katerega ni mogoče izključiti znatnega tveganja vnosa slinavke in parkljevke v Unijo, na točki vstopa odredi razkuževanje koles ali katerega koli drugega dela vozila, ki se zdi potrebno za zmanjšanje navedenega tveganja.

Člen 5

Ta sklep se uporablja do 30. aprila 2018.

Člen 6

Ta sklep je naslovljen na države članice.









PRILOGA I

Vzorec izjave, ki jo predloži prevoznik/voznik vozila/plovila za prevoz živine, ki prihaja ►M1 iz Alžirije in Tunizije, bodisi neposredno bodisi po tranzitu prek katere koli tretje države ◄

Prevoznik/voznik vozila/plovila za prevoz živine … ( 1 )

izjavljam:

— da je zadnje raztovarjanje živali in krme potekalo v: —



Država, regija, kraj Datum (dd.mm.llll) Čas (uu:mm)

— da je bilo vozilo/plovilo za prevoz živine po raztovarjanju očiščeno in razkuženo. Čiščenje in razkuževanje je vključevalo prostor za živino ali prostor za natovarjanje, [karoserijo tovornjaka,] ( 2 ) nakladalno rampo, opremo, ki je bila v stiku z živalmi, kolesa in voznikovo kabino ter zaščitna oblačila/škornje, uporabljene med raztovarjanjem;

— da je čiščenje in razkuževanje potekalo v: —



Država, regija, kraj Datum (dd.mm.llll) Čas (uu:mm)

— da je bilo razkužilo uporabljeno v koncentracijah, ki jih priporoča proizvajalec ( 3 ): — …

— da bo naslednje natovarjanje živali bo potekalo v: —



Država, regija, kraj Datum (dd.mm.ll) Čas (uu:mm)



Datum Kraj Podpis prevoznika/voznika Ime prevoznika/voznika vozila za prevoz živine in njegov poslovni naslov (z velikimi tiskanimi črkami)









PRILOGA II

Vzorec potrdila o čiščenju in razkuževanju vozil/plovil za prevoz živine, ki prihajajo ►M1 iz Alžirije in Tunizije, bodisi neposredno bodisi po tranzitu prek katere koli tretje države ◄

Podpisana uradna oseba potrjujem, da sem:

1. danes pregledal vozila/plovila za prevoz živine z registrskimi tablicami/identifikacijskimi številkami … ( 4 ) in z vizualnim nadzorom ugotovil, da so bili prostor za živino ali prostor za natovarjanje, [karoserija tovornjaka] ( 5 ), nakladalna rampa, oprema, ki je bila v stiku z živalmi, kolesa in voznikova kabina ter zaščitna oblačila/škornji, uporabljeni med raztovarjanjem, zadovoljivo očiščeni;

2. pregledal podatke, predložene v obliki izjave iz Priloge I k Izvedbenemu sklepu Komisije (EU) 2017/675 ( 6 ) ali v drugi enakovredni obliki, ki zajema informacije iz Priloge I k Izvedbenemu sklepu Komisije (EU) 2017/675.







Datum Čas Kraj Pristojni organ Podpis uradne osebe Žig: Ime z velikimi tiskanimi črkami: …